C 351/6
ET
Euroopa Liidu Teataja
14.9.2022
Eelteatis koondumise kohta (Juhtum M.10696 – ARAMCO OVERSEAS COMPANY / BP EUROPA / LOTOS – AIR BP POLSKA) Võimalik lihtsustatud korras menetlemine (EMPs kohaldatav tekst)
(2022/C 351/04)
1.
7. septembril 2022 sai Euroopa Komisjon nõukogu määruse (EÜ) nr 139/2004 (1) artiklile 4 vastava teatise kavandatava koondumise kohta.
Teatis puudutab järgmisi ettevõtjaid: — Aramco Overseas Company B.V. („AOC“, Madalmaad), mille üle on valitsev mõju ettevõtjal Saudi Arabian Oil Company (Saudi Araabia), — BP Europa SE („BP Europa“, Saksamaa), mille üle on valitsev mõju ettevõtjal BP p.l.c.
(Ühendkuningriik), — Lotos – Air BP Polska sp. z o.o. („sihtettevõtja“, Poola).
AOC ja BP omandavad sihtettevõtja üle ühiskontrolli ühinemismääruse artikli 3 lõike 1 punkti b ja artikli 3 lõike 4 tähenduses.
Koondumine toimub aktsiate või osade ostu teel.
2.
Asjaomaste ettevõtjate majandustegevus hõlmab järgmist:
— AOC pakub teistele Saudi Aramco grupi ettevõtjatele mitmesuguseid teenuseid – finantstugiteenuseid, tarneahela juhtimist, tehnilist tuge ja mitmesugused juhtimise tugiteenuseid, — BP Europa teostab suurema osa ettevõtja BP tegevusest Poolas, tarnides sõidukikütust nii oma tanklate kui ka edasimüüjate kaudu ning müües määrdeaineid, sealhulgas Castroli kaubamärgi all.
Praegu ei tarni ega müü BP Poolas lennukikütust, — sihtettevõtja on ettevõtjate Grupa Lotos S.A. ja BP Europa ühiskontrolli all olev ühisettevõte, mis müüb JET-A1 tähistusega reaktiivkütust ja lennukibensiini ning tangib nende lennukikütustega õhusõidukeid Poola lennujaamades. 3.
Komisjon leiab pärast teatise esialgset läbivaatamist, et tehing, millest teatatakse, võib kuuluda ühinemismääruse kohaldamisalasse, kuid lõplikku otsust selle kohta ei ole veel tehtud.
Tuleb märkida, et käesoleva juhtumi puhul võib olla võimalik kasutada korda, mis on esitatud komisjoni teatises lihtsustatud korra kohta teatavate koondumiste menetlemiseks vastavalt nõukogu määrusele (EÜ) nr 139/2004 (2).
4.
Komisjon kutsub huvitatud kolmandaid isikuid esitama oma võimalikke märkusi kavandatava toimingu kohta.
Komisjon peab märkused kätte saama kümne päeva jooksul pärast käesoleva dokumendi avaldamist.
Märkuste juures tuleks alati kasutada järgmist viidet: M.10696 – ARAMCO OVERSEAS COMPANY / BP EUROPA / LOTOS – AIR BP POLSKA Märkusi võib saata komisjonile elektronposti, faksi või postiga.
Kontaktandmed: E-post: COMP-MERGER-REGISTRY@ec.europa.eu Faks +32 22964301 (1) ELT L 24, 29.1.2004, lk 1 („ühinemismäärus“).
(2) ELT C 366, 14.12.2013, lk 5.